Diari Oficial de la Generalitat Valenciana


Sumari del DOGV 5768, del 22-05-2008 (2008/6196)

RESOLUCIÓ de 15 de maig de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del acord marc de col·laboració entre la Fundació per la Justícia de la Comunitat Valenciana i la Conselleria de Justícia i Administracions Públiques de la Generalitat per a l'establiment de programes d'inserció sociolaboral.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6196


Data del document
:   15-05-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * fundació
    * cooperació administrativa
    * accés a la justícia

RESOLUCIÓ de 15 de maig de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del acord marc de col·laboració entre la Fundació per la Justícia de la Comunitat Valenciana i la Conselleria de Justícia i Administracions Públiques de la Generalitat per a l'establiment de programes d'inserció sociolaboral. [2008/6196]  
La Fundació per la Justícia de la Comunitat Valenciana i la conselleria de Justícia i Administracions Públiques de la Generalitat han subscrit, després de la tramitació prèvia reglamentària, el 9 de maig de 2008, un acord marc de col·laboració per a l'establiment de programes d'inserció sociolaboral.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord marc, que ha quedat inscrit en el Registre de Convenis de la Generalitat amb el número 0591/2008, i que figura com a annex d'esta resolució.  
Valencia, 15 de maig de 2008.- El director general de Relacions amb Les Corts i Secretariat del Consell: Ángel Mompó Romero.  
Acord marc de col·laboració entre la Fundació per la Justícia i la conselleria de Justícia i Administracions Públiques de la Generalitat per a l'establiment de programes d'inserció sociolaboral  
València, 9 de maig de 2008  
Reunits  
D'una banda, Fernando de Rosa Torner, conseller de Justícia i Administracions Públiques, en virtut de les competències que li conferix el Decret 7/2007, de 28 de juny, del president de la Generalitat, pel que es determinen les conselleries en què s'organitza l'administració de la Generalitat, i el Decret 122/2007, de 27 de juliol, pel qual s'aprova el Reglament Orgànic i Funcional de la conselleria de Justícia i Administracions Públiques.  
I, de l'altra, José María Tomás Tío, com a president de la Fundació per la Justícia de la Comunitat Valenciana, i en representació d'esta, amb CIF- W30618659 i amb domicili a l'Av. Baró de Càrcer, 52 46155 de València, de conformitat amb l'art. 8.1 dels Estatuts de la Fundació, aprovats en virtut de l'Acord del Patronat de l'esmentada Fundació de data 21 de març de 2000.  
Exposen  
Primer. Que la Fundació per la Justícia de la Comunitat Valenciana és una institució privada sense finalitat lucrativa, l'objectiu fonamental de la qual és la promoció i defensa dels drets humans a Espanya i en els països més desfavorits d'Àfrica, Àsia i Llatinoamèrica. Té entre els seus fins promoure un canvi d'actituds i comportaments en la societat, per a fomentar els valors de la justícia i la solidaritat; promoure els valors i les actituds cap a un canvi social, basat en criteris de justícia, pau, equitat, igualtat de drets i oportunitats entre dones i hòmens; i fomentar la reinserció social i laboral dels col·lectius amb dificultats.  
Segon. Que la conselleria de Justícia i Administracions Públiques és el departament del Consell al qual correspon exercir les competències en matèria de justícia, atribucions sobre el menor infractor derivades de l'aplicació de la Llei Orgànica 5/2000, de 12 de gener, reguladora de la responsabilitat penal dels menors, així com contribuir a la prevenció i eradicació de la violència, amb especial atenció a l'exercida sobre la dona.  
Tercer. Que la Fundació per la Justícia i la conselleria de Justícia i Administracions Públiques consideren aconsellable promoure la col·laboració entre les seues respectives institucions en la definició, desplegament i difusió dels programes incorporats en este acord.  
Quart. Que les entitats firmants, de conformitat amb allò exposat i a fi de concretar l'execució i gestió dels objectius mencionats, han decidit formalitzar el present acord marc, d'acord amb les següents  
Clàusules  
Primera. Objecte.  
El present acord marc té com a objecte el disseny i execució per part de la Fundació per la Justícia i la conselleria de Justícia i Administracions Públiques de tres programes específics:  
1. Programa d'Inserció Sociolaboral amb menors: concessió de microcrèdits per a facilitar la inserció sociolaboral per mitjà de l'autoocupació.  
2. Programa d'Inserció Sociolaboral amb dones víctimes de violència de gènere: concessió de microcrèdits per a facilitar la inserció sociolaboral per mitjà de l'autoocupació.  
3. Participació en els premis que periòdicament atorga la Fundació per la Justícia.  
Segona. Coordinació.  
Per a la coordinació de les activitats a realitzar en l'execució del present Acord, es designen com a persones de contacte al gerent de la Fundació per la Justícia i al cap de l'Àrea de Justícia Juvenil i Prevenció de la Violència, per part de la conselleria de Justícia i Administracions Públiques, els quals podran delegar en altres, amb comunicació per escrit a l'altra part.  
Per a l'organització, desplegament i seguiment del present Acord es constituirà una Comissió Mixta composta per quatre membres, dos per part de la Fundació per la Justícia i dos per part de la conselleria de Justícia i Administracions Públiques que es reuniran, com a mínim, dues vegades a l'any.  
Tercera. Vigència.  
El present Conveni entrarà en vigor amb caràcter general establits des del dia de la seua firma, per a ambdues parts, i la seua duració serà indefinida, sense perjuí d'extinció per mutu acord o denúncia unilateral expressa i per escrit de qualsevol d'elles, mitjançant d'un preavís en un mes a la data en què es vullga deixar sense efecte el present Conveni.  
Quarta. Obligacions de les parts.  
Correspon a la Fundació per la Justícia l'execució dels programes, la informació sobre el seu desplegament, de forma periòdica a la conselleria de Justícia i Administracions Públiques, així com la justificació econòmica conforme s'establisca en els convenis singulars que en desplegament del present acord marc se subscriguen entre les parts.  
Correspon a la conselleria de Justícia i Administracions Públiques facilitar els beneficiaris participants en els distints programes d'inserció sociolaboral, així com la col·laboració i coordinació necessària per a l'execució d'estos, i finançar els programes en la forma que es concrete en els convenis singulars, així com qualsevol altra obligació que en ells es puga establir.  
Cinquena. Resolució de conflictes.  
En cas de controvèrsia, ambdues parts tractaran de resoldre les divergències que puguen plantejar-se amb vista a la interpretació o compliment del present conveni per mutu acord. Si no fóra possible arribar a un acord satisfactori per a ambdues parts en un termini raonable, els firmants se sotmetran un àrbitre designat de comú acord.  
I, en prova de conformitat, subscriuen el present document els representants d'ambdues entitats, en dos exemplars exemplar i a un sol efecte, en la ciutat i data indicats en l'encapçalament.  
Per la conselleria de Justícia i Administracions Públiques. Fernando de Rosa Torner.  
Per la Fundació per la Justícia. José Maria Tomás Tío.